[{"text_idx": "#000002", "text": "Dros gyfnod o dair blynedd, bydd Megan Farr yn datblygu strategaeth ar gyfer rhyngwladoli straeon i blant ar gyfer y sector cyhoeddi yng Nghymru."}, {"text_idx": "#000003", "text": "Bydd yn ymchwilio\u2019r strategaethau priodol sydd angen i\u2019r sector gyhoeddi yng Nghymru eu datblygu er mwyn cryfhau ei gweithredu ar lefel ryngwladol ym maes straeon i blant. Bydd y prosiect hwn yn canolbwyntio ar dair agwedd benodol: sef mewnforio; allforio a chyd-gynhyrchu."}, {"text_idx": "#000005", "text": "\u201cWedi gweithio yn y diwydiant llenyddiaeth a chyhoeddi yng Nghymru dros y chwe blynedd diwethaf, ac am flynyddoedd lawer yn Lloegr cyn hynny, rwy\u2019n ddiolchgar am y cyfle a ddaw yn sgil yr ysgoloriaeth hon i mi gynyddu a chydgrynhoi fy ngwybodaeth a dysgu sgiliau newydd,\u201d meddai Megan. \u201cGyda ffocws cynyddol Llywodraeth Cymru ar dyfu\u2019r sector creadigol yng Nghymru ac allforio diwylliant Cymru, gobeithio y bydd yr ymchwil hon yn ddefnyddiol i\u2019r diwydiant cyhoeddi yng Nghymru a thu hwnt.\u201d"}, {"text_idx": "#000006", "text": "Wrth drafod yr ymchwil unigryw hwn, meddai\u2019r Athro Elin Haf Gruffydd Jones o Brifysgol Cymru y Drindod Dewi Sant: \u201cDyma brosiect hynod gyffrous ac amserol iawn i\u2019r sector cyhoeddi yng Nghymru gyda phwyslais o\u2019r newydd ar weithgaredd rhyngwladol. Fel ti\u0302m goruchwylio, rydym yn falch iawn o\u2019r bartneriaeth hon gyda\u2019r Cyngor Llyfrau ac wrth ein boddau ein bod wedi denu rhywun o brofiad a sgiliau Megan i dderbyn yr ysgoloriaeth.\u201d"}, {"text_idx": "#000009", "text": "\u201cDrwy noddi ymchwil doethur Megan Farr, y nod yw canfod pa lyfrau plant o Gymru sy\u2019n teithio orau a pham. Beth yw\u2019r thema\u0302u oesol sy\u2019n denu darllenwyr ifanc a pha arddulliau sydd fwyaf llwyddiannus? Mae gan Megan dros 20 mlynedd o brofiad yn y diwydiant cyhoeddi rhyngwladol a bydd casgliadau ei hymchwil yn ein galluogi ni i ddatblygu talent o Gymru ymhellach yn y maes pwysig yma yn ogystal a\u0302 chael ein hysbrydoli gan lenyddiaeth o\u2019r tu hwnt i\u2019n gwlad ein hunain,\u201d atega Helgard Krause."}]